Publication: Magyar Közlöny
Issue: MK-2002-163 (Year: 2002, Number: 163)
Era: 1990-2004
Section: etnikai kisebbség óvodai nevelésének irányelvérõl kiadott 32/1997. (XI. 5.) MKM rendelet (a továbbiakban: kisebbségi
Paragraph Index: 1244

c) A Kt. 1. számú melléklet Második része határozza meg, hogy a normatív hozzájárulás megállapítása során milyen módon kell számításba venni az óvodai nevelésben, iskolai oktatásban részt vevõ tanulót, a kollégiumi ellátásban részesített tanulót, a felnõttoktatásban résztvevõket, a térítési díjat fizetõket, az alapfokú mûvészetoktatásban részesülõket stb. A számításoknál jogcímenként elõforduló tört létszám esetén az általános kerekítési szabályokat — fenntartói szinten — kell alkalmazni. A kiegészítõ hozzájárulásokra való jogosultság meghatározásához is e bekezdés elõírásai az irányadók. Azokban az esetekben, amikor a hozzájárulást csak a nappali rendszerû oktatásban résztvevõk után lehet igényelni, a tanulói létszám meghatározására vonatkozó rendelkezések közül — a 24. be) pontban a tartós gyógykezelés alatt állók számára szervezett oktatás, valamint a 24. ca) pont elsõ és negyedik gondolatjelében meghatározottak kivételével — csak az e létszám számítására vonatkozó rendelkezéseket lehet alkalmazni. Figyelembe kell venni azokat a magántanulókat is, akik után a hozzájárulás igénybe vehetõ a 21. a) pont alapján. A beszámoltató rendszerû szakképzésben résztvevõk létszámát a felnõttoktatásban a levelezõ munkarend szerint oktatottakra vonatkozó elõírások szerint kell meghatározni. A nem magyar állampolgárok a Kt. 110. §-ának feltételei szerint vehetõk számításba a létszámok tervezésénél.

Source: https://magyarkozlony.hu/hivatalos-lapok/b6c9a6c5be4042d409f2d50aade190a62b02185b/dokumentumok/be97ba32c6edd7fb393622406098c358689c3446/letoltes